Document ID: 31996D0295

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 18 Απριλίου 1996 για τον καθορισμό των μονάδων του δικτύου πληροφορικής Animo για την κατάρτιση του σχετικού πίνακα και για την κατάργηση της απόφασης 92/175/ΕΚ (Κείμενο που παρουσιάζει ενδιαφέρον για τον ΕΟΧ) (96/295/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη σύνθηκη για την ίδρυση της Ευρωπαϊκής Κοινότητας, την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 20 παράγραφος 3, Εκτιμώντας: ότι πρέπει, για να εξασφαλιστεί η λειτουργία του δικτύου πληροφορικής Animo να καθοριστούν διάφορες μονάδες κατά την έννοια του άρθρου 1 της οδηγίας 91/398/ΕΟΚ της Επιτροπής (3) και να ενημερωθεί ο κατάλογος 7 ότι η ενημέρωση και κωδικοποίηση του καταλόγου αυτού χρειάζεται για την κατάρτιση νέου τιμολογίου για τα κράτη μέλη από 1ης Απριλίου 1996 7 ότι οι πολλές τροποποιήσεις που έγιναν εδώ και τρία χρόνια στις μονάδες Animo λόγω, κυρίως, της προσχώρησης της Αυστρίας, της Φινλανδίας και της Σουηδίας, οι αλλαγές που έγιναν στην εδαφική οργάνωση των κρατών μελών και η έγκριση, από την Επιτροπή, των συνοριακών σταθμών επιθεώρησης κατέστησαν αναγκαία την κατάρτιση καινούργιας απόφασης 7 ότι, για το σκοπό αυτό, πρέπει να καταργηθεί η απόφαση 92/175/ΕΟΚ της Επιτροπής (4) 7 ότι η κατάργηση αυτή δεν έχει επιπτώσεις στις πράξεις και αποφάσεις που αναφέρονται στην απόφαση 92/175/ΕΟΚ 7 ότι τα μέτρα ποιυ προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο κατάλογος και ο ορισμός των μονάδων κατά την έννοια του άρθρου 1 της απόφασης 91/398/ΕΟΚ καθορίζονται στο παράρτημα. Άρθρο 2 Η παρούσα απόφαση ισχύει από την 1η Απριλίου 1996. Άρθρο 3 Η απόφαση 92/175/ΕΟΚ καταργείται από την 1η Απριλίου 1996. Οι παραπομπές στην καταργηθείσα απόφαση πρέπει να νοούνται ως παραπομπές στην παρούσα απόφαση. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 18 Απριλίου 1996.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2442
2711
1422
3156

EuroVoc IDs (Expanded): 2442
2711
1422
3156

Dataset Source: meu

Split: train